**REPUBLIKA SRPSKA**

**NARODNA SKUPŠTINA**

**ZAPISNIK**

**sa Osamnaeste posebne sjednice Narodne skupštine Republike Srpske,**

**održane** **27. februara 2025. godine**

Osmnaesta posebna sjednica Narodne skupštine Republike Srpske održana je 27. februara 2025. godine.

Potpredsjednik Narodne skupštine Republike Srpske Anja Ljubojević otvorila je zasjedanje Osamnaeste posebne sjednice i konstatovala da postoji kvorum, te da su odsustvo sa sjednice najavili narodni poslanici: Zoran Kokanović, Milan Dakić, Milan Milaković, Petko Rankić, Igor Crnadak, Dragomir Vasić, Milka Savić, Mirjana Orašanin, Diana Čekić, Tomica Stojanović, Slaviša Marković, Amir Hurtić i Ramiz Salkić.

Na početku sjednice predsjednik je obavijestio prisutne da će se raditi dok se ne apsoloviraju tačke dnevnog reda, a da će *dan za glasanje* biti po okončanju rasprave.

Osamnaesta posebna sjednica sazvana je na osnovu člana 170 stav 1 Poslovnika Narodne skupštine Republike Srpske, na zahtjev Vlade koja je predložila dnevni red sa četiri tačke.

Poslanici su se izjasnili o zahtjevu Kluba poslanika SNSD koji je uz saglasnost Vlade Republike Srpske tražio promjenu redoslijeda u razmatranju tačaka dnevnog reda, i to da se tačka 2 – Prijedlog zakona o neprimjenjivanju zakona i zabrani djelovanja vanustavnih institucija BiH, po hitnom postupku razmatra kao tačka 1, a tačka 1 – Prijedlog zakona o Visokom sudskom i tužilačkom savjetu Republike Srpske, po hitnom postupku, razmatra kao tačka 2.

***Zahtjev je usvojen sa*** (prisutno 63, glasalo 58) ***46 glasova za, 12 protiv i nijedan poslanik se nije uzdržao od glasanja***.

Poslanici su se izjasnili o prijedlogu Kolegijuma, uz saglasnost Vlade Republike Srpske o spajanju rasprave o tačkama 2, 3 i 4 izmjenjenog dnevnog reda.

***Prijedlog je usvojen sa*** (prisutno 63, glasalo 62) ***46 glasova za, 16 protiv i nijedan poslanik se nije uzdržao od glasanja***.

Poslanici ***su usvojili***

**DNEVNI RED**

1. Prijedlog zakona o neprimjenjivanju zakona i zabrani djelovanja vanustavnih institucija BiH, po hitnom postupku;

2. Prijedlog zakona o Visokom sudskom i tužilačkom savjetu Republike Srpske, po hitnom postupku;

3. Prijedlog zakona o dopuni Krivičnog zakonika Republike Srpske, po hitnom postupku;

4. Prijedlog zakona o Posebnom registru i javnosti rada neprofitnih organizacija, po hitnom postupku;

***sa***(prisutno 63, glasalo 60) ***46 glasova za, 14 protiv i nijedan poslanik se nije uzdržao od glasanja.***

Prešlo se na razmatranje tačaka dnevnog reda.

**Ad – 1: Prijedlog** **zakona o neprimjenjivanju zakona i zabrani djelovanja vanustavnih institucija BiH, po hitnom postupku**

U ime predlagača uvodno izlaganje podnijela je Senka Jujić, ministar uprave i lokalne samouprave.

U poslaničkoj raspravi, učestvovali su: Srđan Mazalica, Ognjen Bodiroga, Mirna Savić Banjac, Nebojša Vukanović, Nenad Stevandić, Ranka Perić Romić, Željko Dubravac, Radovan Višković, predsjednik Vlade Republike Srpske, Milorad Dodik, predsjednik Republike Srpske, Anja Ljubojević, Radislav Dončić, Vlado Đajić i Mirsad Duratović.

Krivi navod ili repliku, imali su: Mladen Ilić, Ognjen Vukojević, Srđan Mazalica, Anja Ljubojević, Tanja Vukomanović, Nebojša Vukanović, Đorđe Vučinić, Željko Dubravac, Ognjen Bodiroga, Nenad Stevandić, Ilija Tamindžija i Darko Berjan.

Povredu poslovnika, prijavili su: Nebojša Vukanović, Željko Dubravac i Milan Savanović.

Zaključena je rasprava.

Završnu riječ o ovoj tački dnevnog reda podnijela je Senka Jujić, ministar uprave i lokalne samouprave.

U***danu za glasanje***, 27. februara 2025. godine, poslanici su pristupili izjašnjavanju o Prijedlogu odluke i Prijedlogu zakona.

**Odluka o prijevremenom stupanju na snagu Zakona o neprimjenjivanju zakona i zabrani djelovanja vanustavnih institucija BiH *usvojena je sa*** (prisutno 52, glasalo 52) ***49 glasova za, 3 protiv i nijedan poslanik se nije uzdržao od glasanja***.

**Zakon o neprimjenjivanju zakona i zabrani djelovanja vanustavnih institucija BiH *usvojen je sa*** (prisutno 52, glasalo 52) ***49 glasova za, 3 protiv i nijedan poslanik se nije uzdržao od glasanja***.

**Ad – 2:** **Prijedlog zakona** **o Visokom sudskom i tužilačkom savjetu Republike Srpske, po hitnom postupku**

**Ad – 3: Prijedlog** **zakona o dopuni Krivičnog zakonika Republike Srpske, po hitnom postupku**

**Ad – 4: Prijedlog** **zakona o Posebnom registru i javnosti rada neprofitnih organizacija, po hitnom postupku**

U ime predlagača uvodno izlaganje o sve tri tačke podnio je Miloš Bukejlović, ministar pravde.

U poslaničkoj raspravi, učestvovali su: Srđan Mazalica, Nebojša Vukanović, Maja Dragojević Stojić, Đorđe Vučinić, Nedeljko Glamočak i Željko Dubravac.

Krivi navod ili repliku imali su Anja Ljubojević i Nedeljko Glamočak.

Povredu poslovnika, prijavili su: Đorđe Vučinić, član 135 (prisutno 67, glasalo 10 – 10 za, niko protiv, nijedan poslanik se nije uzdržao od glasanja), Nebojša Vukanović i Željko Dubravac.

Zaključena je rasprava.

Završnu riječ o ovim tačkama dnevnog reda podnio je Miloš Bukejlović, ministar pravde.

U ***danu za glasanje***, 27. februara 2025. godine, poslanici su pristupili izjašnjavanju o prijedlozima odluka i prijedlozima zakona.

**Odluka o prijevremenom stupanju na snagu Zakona o Visokom sudskom i tužilačkom savjetu Republike Srpske *usvojena je sa*** (prisutno 52, glasalo 52) ***49 glasova za, 3 protiv i nijedan poslanik se nije uzdržao od glasanja.***

**Zakon o Visokom sudskom i tužilačkom savjetu Republike Srpske *usvojen je sa*** (prisutno 52, glasalo 52) ***49 glasova za, 3 protiv i nijedan poslanik se nije uzdržao od glasanja.***

**Odluka o prijevremenom stupanju na snagu** **Zakona o dopuni Krivičnog zakonika Republike Srpske *usvojena je sa*** (prisutno 52, glasalo 52) ***49 glasova za, 3 protiv i nijedan poslanik se nije uzdržao od glasanja.***

**Zakon o dopuni Krivičnog zakonika Republike Srpske *usvojen je sa*** (prisutno 52, glasalo 52) ***49 glasova za, 3 protiv i nijedan poslanik se nije uzdržao od glasanja.***

**Odluka o prijevremenom stupanju na snagu Zakona o Posebnom registru i javnosti rada neprofitnih organizacija *usvojena je sa*** (prisutno 52, glasalo 52) ***49 glasova za, 3 protiv i nijedan poslanik se nije uzdržao od glasanja.***

**Zakon o Posebnom registru i javnosti rada neprofitnih organizacija *usvojen je sa*** (prisutno 52, glasalo 52) ***49 glasova za, 3 protiv i nijedan poslanik se nije uzdržao od glasanja.***

U ***danu za glasanje***, odsustvo su najavili: Zoran Kokanović, Milan Dakić, Milan Milaković, Petko Rankić, Igor Crnadak, Dragomir Vasić, Milka Savić, Mirjana Orašanin, Diana Čekić, Tomica Stojanović, Slaviša Marković, Amir Hurtić, Ramiz Salkić, Slaviša Marković, Veselin Vujović, Milan Petrović, Tanja Vukomanović, Mirna Savić Banjac, Milanko Mihajilica, Bojan Kresojević, Željko Dubravac, Radislav Dončić i Pero Đurić.

Bez najavljenog izostanka sa sjednice su odsustvovali: Nebojša Vukanović, Đorđe Vučinić, Zagorka Grahovac, Milan Savanović, Ognjen Bodiroga, Maja Dragojević Stojić, Darko Berjan, Milan Kasapović i Nedeljko Glamočak.

Ovim je okončan rad o dnevnom redu Osamnaeste posebne sjednice Narodne skupštine Republike Srpske.

U skladu sa članom 174 stav 10 Poslovnika sastavni dio ovog zapisnika su stenogram od 115 strana, tonski i video-zapis Osamnaeste posebne sjednice Narodne skupštine Republike Srpske.

**GENERALNI SEKRETAR PREDSJEDNIK**

**NARODNE SKUPŠTINE NARODNE SKUPŠTINE**

***Boran Bosančić Dr Nenad Stevandić***